Pro Música Gandia guanya el VII premi a la Trajectòria Cultural
07 novembre 2023

## Pro Música Gandia guanya el VII premi a la Trajectòria Cultural07 novembre 2023Última actualització: 07 novembre 2023

![](../gestion/img/4e0b96a7cd06952a8b0a16ecdb0df7f250147ecbde0871c458d7764c23334316.jpg)  
  

La **Societat de Foment de l'Agricultura, la Indústria i el Comerç de Gandia va celebrar ahir de vesprada el VII lliurament del premi a la Trajectòria Cultural**. Aquest guardó **va nàixer en 2017 arran del nomenament de la ciutat com a Capital Cultural Valenciana**, i té un caràcter honorífic.

  
Enguany, **l'entitat ha entregat el reconeixement a l'associació Pro Música Gandia**, en honor als quasi 30 anys que porta acostant este tipus d'art als ciutadans del municipi.

  
**L'alcalde de Gandia, José Manuel Prieto, ha posat en valor el treball de l'organització** que, al llarg de la seua trajectòria, ha dut a terme més de 200 actuacions de tota classe amb l'objectiu de _**“fer de la música clàssica un sentiment i continuar sumant més seguidors que desperten l'afició per aquest estil”**_.

  
A més, **ha expressat el seu agraïment per l’organització d’este esdeveniment _“sinònim del reconeixement al treball, la cultura valenciana i l'orgull de la ciutat_**_”_.